CELEX: C2004/190/29
Language: lv
Date: 2004-07-24 00:00:00
Title: Lieta T-143/04: Prasība pret Eiropas Kopienu Komisiju, ko Antonietta Camurato Carfagno iesniedza 2004. gada 13. aprīlī

24.7.2004   
            
            
               LV
            
            
               Eiropas Savienības Oficiālais Vēstnesis
            
            
               C 190/18
            
         Prasība pret Eiropas Kopienu Komisiju, ko Antonietta Camurato Carfagno iesniedza 2004. gada 13. aprīlī
   (Lieta T-143/04)
   (2004/C 190/29)
   Tiesvedības valoda: franču
   Eiropas Kopienu Pirmās instances tiesā 2004. gada 13. aprīlī izskatīšanai ir iesniegta prasība pret Eiropas Kopienu Komisiju, ko cēla Antonietta Camurato Carfagno, Braine - L'Alleud (Beļģija), kuru pārstāv Carlos Mourato, avocat, kas norādīja adresi Luksemburgā.
   Prasītājas prasījumi Pirmās instances tiesai ir šādi:
   
               —
            
            
               atcelt 2003. gada 9. aprīļa pārvērtētāja lēmumu saistībā ar prasītāja karjeras attīstības ziņojumu (KAZ) par periodu no 2001. gada 1. jūlija līdz 2002. gada 31. decembrim;
            
         
               —
            
            
               atcelt iecēlējiestādes 2003. gada 11. decembra tiešo lēmumu, kas sniedz negatīvu atbildi uz prasītājas sūdzību(R/353/03);
            
         
               —
            
            
               pieņemt zināšanai, ka prasītāja sev patur tiesības noformulēt papildus pamatu saistībā ar novērtētāju un iecēlējiestādes pilnvaru pārkāpšanu;
            
         
               —
            
            
               piespriest atbildētājai atlīdzināt tiesas izdevumus, kā arī ar lietas vešanu saistītos izdevumus, proti, izdevumus saistībā ar adreses norādīšanu, ceļa un uzturēšanās izdevumus, kā arī izdevumi par advokātu palīdzību.
            
         Pamati un galvenie argumenti
   Prasītāja apstrīd savu karjeras attīstības ziņojumu (KAZ) par periodu no 2001. gada 1. jūlija līdz 2002. gada 31. decembrim.
   Pamatojot savu prasību, prasītāja norāda, ka KAZ iekļautais novērtējums ir acīmredzami kļūdains, ņemot vērā vairākus notikumus un faktus, kas iestājušies aplūkotajā periodā un pēc tā, un novērtētāja un apstiprinātāja komentārus, kas ir pretrunīgi attiecībā uz piešķirto atzīmi un tās nozīmi. Papildus prasītāja uzskata, ka KAZ pārkāpj Eiropas Kopienu Civildienesta noteikumu 43. pantu, jo jaunā novērtēšanas sistēma var izraisīt ierēdņu pienācīgu nenovērtēšanu, kā tas pēc prasītājas domām ir noticis viņas gadījumā, īpaši attiecībā uz pienākumu ievērot vidējo mērķi 14/20.
   Turklāt prasītāja atsaucās uz:
   
               —
            
            
               acīmredzamu kļūdu vērtējumā;
            
         
               —
            
            
               vienlīdzīgas attieksmes principa pārkāpšanu;
            
         
               —
            
            
               pamatošanas pienākuma pārkāpšanu.